Declarația zilei a fost făcută de președintele PSD. Liviu Dragnea a declarat astăzi, la sesiunea plenară a Adunării Parlamentară a NATO, că se impune adecvarea mijloacelor maritime de apărare în regiunea Mării Negre.

Foto: InquamPhotos/Octav Ganea

„Situaţia din regiune a devenit tot mai tensionată. Sunt esenţiale deci implementarea deplină, fără ezitare, a unor angajamente asumate în mod repetat. În acest context, este necesar să nu uităm ceea ce este în primul rând Marea Neagră: o mare. Se impune deci adecvarea şi a mijloacelor maritime de apărare. Când discutăm despre Marea Neagră să luăm în calcul şi faptul că rutele de migraţie se modifică, aceasta devenind o poartă de intrare în Europa din ce în ce mai atractivă”, a spus Liviu Dragnea, potrivit Mediafax.